יהודה שפר

יהודה שפר (נולד ב-8 בינואר 1962) הוא עורך דין ישראלי. בעבר שימש כמשנה לפרקליט המדינה לאכיפה כלכלית וכן כיושב ראש הראשון של הרשות לאיסור הלבנת הון.

== ביוגרפיה ==
נולד בטורונטו שבקנדה לפרופ' אהרן שפר, לימים מרצה לאשורולוגיה באוניברסיטה העברית. סבתו הייתה מנכ"לית נעמת בקנדה. בשנת 1964 עלו הוריו ארצה והתיישבו בשכונת בית הכרם בירושלים. למד בתיכון ליד האוניברסיטה בעיר. בכיתה י"ב למד בבית שאן, בגרעין של תנועת הצופים לערי פיתוח. בשנת 1978 זכה בפרס "נער השנה" של העיתון מעריב לנוער, על התנדבותו עם עולים וכן במגן דוד אדום.<ref>; </ref>

התגייס לצנחנים ושימש כמפקד פלוגה. בהמשך שירת במילואים במשך כשלושים שנה, פיקד על גדוד 7056 בעוצבת נשר והגיע עד לדרגת סגן אלוף. בזמן מלחמת לבנון השנייה שימש במילואים כקצין תיאום. בשנים שלאחר מכן שימש כמפקד מרכז באוגדת המילואים של פיקוד הצפון.<ref></ref>

בעל תואר ראשון ושני במשפטים מהאוניברסיטה העברית בירושלים, ותואר שני במינהל ציבורי מאוניברסיטת הרווארד. בוגר תוכנית העמיתים של קרן וקסנר.<ref>[https://il.wexnerfoundation.org/our-alumni/ הבוגרים שלנו], באתר קרן וקסנר</ref> בעבר שימש כמרצה באוניברסיטה העברית. כן השתתף בקורסים וסמינרים בישראל ומחוצה לה, כמרצה וכמשתתף בנושאי פשיעה כלכלית, אכיפה כלכלית, הלבנת הון ומימון טרור.<ref></ref>

=== בפרקליטות המדינה וברשות לאיסור הלבנת הון ===
שפר התמחה בפרקליטות המדינה במחלקת הבג"צים תחת נילי ארד.<ref></ref> לאחר מכן עשה תקופה קצרה כעורך דין פרטי, וב-1992 שב אל מחלקת הבג"צים ונותר עד סוף 2001.

בשנת 2000 התלוננה דנה מועד, קצינת קישור בחטיבה בה שימש שפר מג"ד, על כך ששפר הטריד אותה מינית מילולית. שפר הועמד לדין משמעתי צבאי בגין התנהגות בלתי הולמת, אולם זוכה מחמת הספק על ידי קצין השיפוט האלוף שי אביטל. בשנת 2001 דחו שופטי בג"ץ את עתירתה של המתלוננת לביטול ההליך המשמעתי והעמדת שפר לדין בבית דין צבאי.<ref></ref><ref></ref>

בשנת 2001 הוקמה הרשות לאיסור הלבנת הון, ולאחר דחיית העתירה לבג"ץ אשר הביאה להקפאת מינויו,<ref></ref> הועמד שפר בראשה. בפועל הקים את הרשות, וכן גייס והכשיר את עובדיה. בתקופת כהונתו נערכו שינויי חקיקה בתחום הלבנת ההון בישראל. כמו כן, הוצאה ישראל מהרשימה השחורה של מדינות בהן יש הלבנת הון.

=== המשנה לפרקליט המדינה לאכיפה כלכלית ===
ביולי 2009 התמודד על תפקיד המשנה לפרקליט המדינה לאכיפה כלכלית, תפקיד שלא היה קיים קודם לכן ונוצר בידי פרקליט המדינה משה לדור.<ref></ref> בספטמבר אותה שנה זכה בתפקיד.<ref></ref> מינויו אושר חרף ביקורת שהושמעה בידי התנועה לאיכות השלטון<ref></ref> ומספר אישים בפרקליטות המדינה.<ref></ref>

ביום שבת, 30 באוגוסט 2014, בעת שנהג ברכבו בעיר חיפה, דרס למוות את יחזקאל-חזי (אליאס) מנסור, הולך רגל כבן 65. שפר יצא מרכבו, הזעיק עזרה ובהמשך שיתף פעולה עם חוקריו. לדבריו, מנסור התפרץ לכביש: "לא יכולתי לבלום, נהגתי כאדם סביר". בנובמבר אותה שנה הודיעו משטרת ישראל והפרקליטות הצבאית כי לא יוגש כתב אישום כנגד שפר בפרשה.

בשנת 2018 סיים את תפקידו בפרקליטות המדינה. לאחר פרישתו לא אויש התפקיד במשך כשנה וחצי, עד לבחירתה של ליאת בן-ארי לתפקיד.<ref></ref>

=== לאחר סיום תפקידו בפרקליטות המדינה ===
מאז פרישתו עובד שפר בעיקר מחוץ לישראל, כיועץ למאבק בהלבנת הון במדינות שונות, בין השאר בסין, פנמה ולטביה. במסגרת זו עובד בין השאר כיועץ של הבנק העולמי.<ref>[https://twitter.com/ShafferYehuda/status/1186675850957283329 ציוץ של יהודה שפר ברשת החברתית טוויטר], 19 באוקטובר 2021.</ref> בישראל הוא מייעץ לחברות פינטק על ההתנהלות מול הבנקים.<ref>; נתי שפר, [https://www.zman.co.il/45601/ "נתניהו חייב להיחקר בפרשת הצוללות"] – ראיון עם שפר, באתר זמן ישראל, 10 בספטמבר 2019; [https://twitter.com/ShafferYehuda/status/1439511255010717697 ציוץ של יהודה שפר ברשת החברתית טוויטר], 19 בספטמבר 2021.</ref>

שפר מרבה להתבטא בנושאים ציבוריים, מפרסם מאמרים פובליציסטיים, מתראיין בכלי תקשורת וכן מביע את עמדותיו בנושאים העומדים על הפרק בחשבון טוויטר אישי. בשנת 2018 התבטא בכנס של לשכת עורכי הדין כי "לא מקובל עליי שיש נבחרי ציבור עם עושר מופלג".<ref></ref> במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתם על גילוי דעת כנגד חקיקת פסקת התגברות והרחבת חוק החסינות.<ref>[https://pic-upload.ynet.co.il/news/GuiluiDaat.pdf גילוי דעת מטעם בכירים לשעבר בפרקליטות המדינה ובייעוץ המשפטי לממשלה], 26 במאי 2019; </ref> בפברואר 2020 התבטא כנגד מינויו של דן אלדד לממלא מקום פרקליט המדינה.<ref>[https://soundcloud.com/kan-bet/yazous0brozl ראיון לתוכנית קלמן-ליברמן ברשת ב], 3 בפברואר 2020</ref> כמו כן מתבטא ומתראיין מפעם לפעם בעניין משפט נתניהו, מעמדו הציבורי של היועץ המשפטי לממשלה אביחי מנדלבליט,<ref></ref> ועוד.<ref></ref>

בינואר 2021 ייצג את היועץ המשפטי לממשלה אביחי מנדלבליט בבג"ץ, בתשובה לעתירת משה סעדה כנגד הוועדה לאיתור פרקליט המדינה.<ref></ref>

החל מאוגוסט 2023 חבר פאנל בתוכנית הפטריוטים בערוץ 14.

== חיים אישיים ==
היה נשוי לפרופ' ברנדה שפר, מומחית למדיניות אנרגיה שלימדה בעבר באוניברסיטת חיפה.<ref></ref>

== קישורים חיצוניים ==
* [https://www.themarker.com/misc/writers/WRITER-1.6931569 מאמריו של שפר], באתר TheMarker
* [https://www.globes.co.il/news/home.aspx?fid=10420 מאמריו של שפר], באתר גלובס
* [https://www.haaretz.co.il/misc/writers/WRITER-1.6931569 מאמריו של שפר], באתר הארץ
* אבי שילון, [https://www.makorrishon.co.il/nrg/online/archive/ART/225/681.html אמרות שפר], באתר nrg, 20 בדצמבר 2001
* 
* 
* 

ממאמריו:
* יהודה שפר, [https://hamishpat.colman.ac.il/?p=472 העברות שבחוק איסור הלבנת הון: המאבק הבינלאומי בהלבנת הון במציאות הישראלית], המשפט י"א תשס"ז, עמ' 555–581
* יהודה שפר, [https://din-online.info/pdf/mmf3.pdf על היסוד הנפשי הנדרש להוכחת הלבנת הון], משפט מפתח 3, דצמבר 2015, עמ' 110–118
* 
* 

== הערות שוליים ==

קטגוריה:ישראלים ילידי קנדה
קטגוריה:עולים בשנות ה-1960
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים: משפטים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:עובדי פרקליטות המדינה
קטגוריה:מפקדי גדודים בצה"ל
קטגוריה:ישראלים שנולדו ב-1962